जयपुर, 25 अक्टूबर। दीपावली पर जयपुर में राज्य सहकारी उपभोक्ता संघ (काॅनफैड) 26 अक्टूबर से काॅनफैड के नवजीवन शाॅपिंग सेंटर सहित चार सहकारी उपभोक्ता केन्द्रों पर उपहार सहकार दीपोत्सव मेलों का आयोजन किया जा रहा है। दीपोत्सव मेले में एक ही छत के नीचे गुणवत्तापूर्ण पटाखों सहित सभी आवश्यक त्योहारी वस्तुएं सस्ते मूल्य पर उपलब्ध होंगी। रजिस्ट्रार, सहकारिता एवं प्रशासक, काॅनफैड डाॅ. नीरज के पवन शुक्रवार, 26 अक्टूबर को अपराह्न 12 बजे काॅनफैड के नवजीवन उपहार सुपर मार्केट में लगने वाले मेले का उद्घाटन करेंगे। यह जानकारी प्रबंध निदेशक, काॅनफैड श्री राय सिंह मोजावत ने गुरूवार को दी। जयपुर में पांच केन्द्रों पर लगेंगे मेले श्री मोजावत ने बताया है कि केन्द्रों पर उपभोक्ताओं के लिए ब्राण्डेड वस्तुओं की ही बिक्री होगी। उन्होंने बताया कि जयपुर में चार केन्द्रों नवजीवन उपहार सुपर मार्केट (भवानी सिंह रोड), वैशाली नगर, अहिंसा सर्किल, करधनी शाॅपिंग सेंटर(मालवीय नगर) एवं सी-स्कीम उपहार पर दीपावली त्यौहार से सम्बन्धित सभी प्रकार की सामग्री उपलब्ध होंगी। उन्होंने बताया कि दीपोत्सव मेले 6 नवम्बर तक चलेंगे। उन्होंने बताया कि पूर्व वर्षों की भांति इस वर्ष भी जयपुर शहर में उपभोक्ता संघ व जिलों में सहकारी उपभोक्ता भंडार व सहकारी विपणन समिति द्वारा दीपोत्सव मेलों का आयोजन किया जा रहा है। शिवाकाशी के पटाखे एवं एमएमटीसी के सिक्के होंगे आकर्षक केन्द्र प्रबंध निदेशक ने बताया कि दीपावली पर आयोजित इन मेलों में स्वदेशी शिवाकाशी (तमिलनाडू) के अच्छी किस्म के पटाखे मंगाये गये हैं। वहीं एमएमटीसी (भारत सरकार के उपक्रम) के सोने-चादी के सिक्के एवं बर्तन आकर्षक के केन्द्र होंगे। उन्होंने बताया कि दीपावली पूजन सामग्री,पटाखे, मिठाइयां, सूखे मेवे, परिधान, बैडशीट्स, धनतेरस के बर्तन, इलेक्ट्रानिक सामान एवं उपयोगी वस्तुएं भी उपभोक्ताओं के लिए उपलब्ध रहेंगी।